ང་ཚོ་བཙན་བྱོལ་བ་ཡིན་དུས།ང་ཚོ་བཙན་དུ་བྱོལ་དགོས་པའི་དམིགས་ཡུལ་གཅིག་ཡོད་པ་རེད།དེ་ནི་བོད་ཀྱི་མང་གཙོ་འཕེལ་རྒྱུས་སུ་གཏོང་དགོས་པ་ཡང་མ་རེད་ལ།ལམ་དབུ་མ་དང་རང་བཙན་གྱི་ཕྱོགས་ལྟ་འཛིན་དགོས་པ་ཡང་མ་རེད།དེ་ནི་བོད་ཀྱི་བདེན་པའི་མཐའ་སེལ་བ་དང་རྩ་དོན་རེད།ཡིན་ནའང་།ད་ལོའི་སྲིད་སྤྱིའི་འོས་བསྡུའི་སྐབས་ཀྱི་བགྲོ་གླེང་ལས།ཆེས་གལ་ཆེ་བའི་གནད་འགག་གི་དམིགས་སུ་འཛིན་དགོས་པ་དེ་བོར་བཞག་སོང་།དེ་བོར་སོང་བས་དྲི་བ་དག་གིས་ཕྱོགས་ཁག་འཛིན་པ་ལྟ་བུ་དང་།གོ་ཐོབ་འཛིན་པ་ལྟ་བུའི་གླེང་མོལ་ཞིག་ཏུ་གྱུར་སོང་།དེ་བས་ད་ལོའི་སྲིད་སྤྱི་གཉིས་ཀྱིས་མ་འོངས་བོད་ཀྱི་རྩ་དོན་དངོས་རྩོད་པའི་འདུན་པ་དྲག་པོ་ཞིག་འཁུར་ཡོད་མེད་ཀྱི་དོགས་པ་ཡོད།དོགས་པ་དེའི་དབང་གིས་ད་ལོའི་འོས་བསྡུས་ཁྲོད་བོད་བཙན་བྱོལ་ལ་ཡོང་དགོས་པའི་གནད་འགག་གི་དོན་གོ་ཆོད་ཡོད་མེད་ཅི་གང་།